หุ้นเล็กกำไรโตเยอะ
หลังจากผ่านไตรมาส 2 และครึ่งปีแรกพ้นไปแล้ว ถึงเวลาที่ต้องมาสรุปผลประกอบการของบริษัทจดทะเบียน (บจ.) ขนาดเล็กอย่างกลุ่มตลาดหลักทรัพย์เอ็ม เอ ไอ กันบ้าง เนื่องจากเป็นที่ชื่นชอบของนักลงทุนเก็งกำไร โดยการจับตามองว่าจะออกมาดีหรือไม่ เพราะเป็นปัจจัยสำคัญที่จะช่วยตัดสินใจเลือกลงทุน เพื่อให้ได้ผลตอบแทนที่สูงในภาวะที่เศรษฐกิจยังผันผวนอยู่ในปัจจุบัน
3 ก.ย. 2559

–เส้นทางนักลงทุน–
 
หลังจากผ่านไตรมาส 2 และครึ่งปีแรกพ้นไปแล้ว ถึงเวลาที่ต้องมาสรุปผลประกอบการของบริษัทจดทะเบียน (บจ.) ขนาดเล็กอย่างกลุ่มตลาดหลักทรัพย์เอ็ม เอ ไอ กันบ้าง เนื่องจากเป็นที่ชื่นชอบของนักลงทุนเก็งกำไร โดยการจับตามองว่าจะออกมาดีหรือไม่ เพราะเป็นปัจจัยสำคัญที่จะช่วยตัดสินใจเลือกลงทุน เพื่อให้ได้ผลตอบแทนที่สูงในภาวะที่เศรษฐกิจยังผันผวนอยู่ในปัจจุบัน
ตลาดหลักทรัพย์ เอ็ม เอ ไอ (mai) เปิดเผยว่า บจ. ใน mai จำนวน 123 บริษัท (จาก 128 บริษัทไม่รวมบริษัทที่ยังไม่ส่งงบการเงินและบริษัทที่เข้าข่ายอาจถูกเพิกถอนหรือ NC) นำส่งผลการดำเนินงานไตรมาส 2 สิ้นสุดวันที่ 30 มิถุนายน 2559 พบว่า บจ. มีกำไรสุทธิจำนวน 88 บริษัท คิดเป็น 72% ของบริษัทที่ส่งงาบการเงินทั้งหมด
โดย บจ. mai มียอดขายรวม 33,408 ล้านบาท เพิ่มขึ้น 1.65% จากช่วงเดียวกันของปีก่อน ขณะที่ บจ. มีการบริหารจัดการบริหารจัดการต้นทุนที่ดีขึ้น ส่งผลให้อัตรากำไรขั้นต้นปรับเพิ่มขึ้นจาก 23.83% เป็น 25% ส่วนกำไรสุทธิรวมเติบโตจาก 1,860 ล้านบาท เป็น 2,332 ล้านบาท เพิ่มขึ้น 25.35%
ขณะที่ในไตรมาสา 2 ปี 2559 หลาย บจ. ใน mai สามารถปรับตัวเพื่อรับภาวะเศรษฐกิจที่ค่อยๆ ฟื้นตัว โดยบริหารจัดการต้นทุนและค่าใช้จ่ายอย่างมีประสิทธิภาคมากขึ้น เพื่อรักษาการเติบโตของยอดขายและกำไรสุทธิได้เป็นอย่างดี หากจำแนกตามกลุ่มอุตสาหกรรม พบว่ามี 5 กลุ่ม ธุรกิจการเงิน กลุ่มบริการ กลุ่มสินค้าอุตสาหกรรม กลุ่มสินค้าอุปโภคบริโภค และกลุ่มทรัพยากร
เมื่อเจาะเป็นรายตัว สำหรับบริษัทที่สามารถทำกำไรสุทธิไตรมาส 2/2559 ได้อย่างแข็งแกร่งเมื่อเทียบกับช่วงเดียวกันของปีก่อน ซึ่งมีกำไรสุทธิเปลี่ยนแปลงเกิน 100% ไม่ว่าจะเป็นกำไรที่เพิ่มขึ้นจากปีก่อนที่มีกำไร หรือเป็นการเทิร์นอะราวด์
สำหรับหุ้นที่กล่าวได้แก่ SALEE, TAPAC, RWI, CCN, TPCH, BGT, VTE, K, CHEWA, TMILL, 2S, ACAP, ATP30, PHOL, AF, OCEAN, KOOL, TAKUNI, PSTC, UAC, TRT, UKEM, SPVI, DIMET และ NDR
ส่วนตัวท็อป บจ. mai ที่แสดงกำไรสุทธิเปลี่ยนแปลงสูงสุด 5 อันดับแรก 1) SALEE ไตรมาส 2/2559ทำกำไรสุทธิได้จำนวน 5.47 ล้านบาท เพิ่มขึ้น 2,287.60% จากปีก่อนที่ขาดทุน 0.25 ล้านบาท (2) TAPAC ไตรมาส 2/2559 ทำกำไรสุทธิได้จำนวน 35.10 ล้านบาท เพิ่มขึ้น 2,235.33% จากงวดเดียวกันของปีก่อน 1.50 ล้านบาท
(3) RWI ไตรมาส 2/2559ทำกำไรสุทธิได้จำนวน 15.76 ล้านบาท เพิ่มขึ้น 2,004.85% จากปีก่อนที่ขาดทุน 0.83 ล้านบาท (4) CCN ไตรมาส 2 ปี 2559 ทำกำไรสุทธิได้จำนวน 1.82 ล้านบาท เพิ่มขึ้น 1,009.29% จากงวดเดียวกันของปีก่อน 0.16 ล้านบาท และ (5) TPCH ไตรมาส 2/2559 ทำกำไรสุทธิได้จำนวน 50.17 ล้านบาท เพิ่มขึ้น 803.66% จากงวดเดียวกันของปีก่อน 5.55 ล้านบาท
ส่วนรายละเอียดตัวเลขกำไรสุทธิของ บจ. ใน mai ที่เหลือดูได้จากตาราง!
ข้อมูลเหล่านี้เป็นการชี้ให้เห็นว่าบริษัทดังกล่าวมีความสามารถทำกำไรในไตรมาส 2/2559 ซึ่งถือเป็นบันไดสำคัญในการกักตุนผลงานในการเติบโตเยี่ยมได้ในปี 2559 
…
 
ตารางบจ. ในตลาดเอ็ม เอ ไอ แสดงกำไรสุทธิไตรมาส 2/2559 เปลี่ยนแปลงเกิน 100% 
 